KIRJALLINEN KYSYMYS E-0896/00 esittäjä(t): Camilo Nogueira Román (Verts/ALE) komissiolle. Sementtitehtaan aiheuttama saastuminen O Corgossa (Lugo, Galicia).



Virallinen lehti nro 053 E , 20/02/2001 s. 0037 - 0038



KIRJALLINEN KYSYMYS E-0896/00 esittäjä(t): Camilo Nogueira Román (Verts/ALE) komissiolle (22. maaliskuuta 2000) Aihe: Sementtitehtaan aiheuttama saastuminen O Corgossa (Lugo, Galicia) O Corgoon (Lugo, Galicia) rakennetaan sementtitehdasta ilman rakennus- ja toimintalupaa. Tämä tehdas päästää päivittäin 7 500 litraa saastunutta vettä suoraan Chamoso- ja Da Lama -jokiin, joiden varrelle Galician autonomia rakentaa joenrantaa. Tämän joenrannan rakentaminen saa tukea yhteisön rahastoista (maaseudun kehittämistä ja maaseutualueiden monipuolistamista koskeva Proder-ohjelma, joka on osittain rahoitettu yhteisön EMOTR-tukiosastosta ja EAKR:sta ajalla 19961999; joenrantahanketta hallinnoi Lugon provinssin hallituksen Proder Minho -elin). Katsooko komissio, että tämä velvoittaa EU:n puuttumaan asiaan, jotta ympäristöä kunnioitettaisiin? Franz Fischlerin komission puolesta antama vastaus (24. toukokuuta 2000) Komissio haluaa huomauttaa arvoisalle parlamentin jäsenelle, että yhteisön rahastoista osarahoitettujen hankkeiden toimenpiteiden on täytettävä ympäristön suojelua ja kohentamista koskevat vaatimukset voimassaolevien asetusten mukaisesti ja erityisesti rakennerahastoja koskevista yleisistä säännöksistä annetun asetuksen (EY) N:o 1260/1999 mukaisesti(1). Komissio toimittaa Espanjan viranomaisille tiedot hylätyistä hankkeista. tiettyjen yhteisön vesiympäristöön päästettyjen vaarallisten aineiden aiheuttamasta pilaantumisesta 4 päivänä toukokuuta 1976 annettu neuvoston direktiivi 76/464/ETY(2) edellyttää 17 aineen poistamista (luettelo I) ja usean muun aineen ja aineryhmän vähentämistä (luettelo II). Direktiivin rikkomisen arvioimiseksi tässä tapauksessa on saatava lisätietoja. Uimarantojen (sisävesien ja rannikkovesien) uimaveden laatua koskevassa yhteisön lainsäädännössä (uimaveden laadusta 8 päivänä joulukuuta 1976 annettu neuvoston direktiivi 76/160/ETY(3)) uimavesille asetetaan laatuvaatimukset, jäsenvaltioita velvoitetaan noudattamaan niitä, jäsenvaltioita velvoitetaan valvomaan säännöllisesti kaikkien uima-alueiden laatua sekä ilmoittamaan vuosittain valvonnan tuloksista komissiolle ja komissiota kehotetaan julkaisemaan laadunvalvonnan vuosittaiset tulokset koko yhteisössä (viimeisin kertomus on julkaistu toukokuussa 1999, seuraava julkaistaan toukokuussa 2000). Kertomus on saatavilla myös Internetistä. Galiciassa sijaitsevan Mino-joen Lugon alueella on tällä hetkellä viisi uima-alueeksi luokiteltua paikkaa, joita valvotaan säännöllisesti. Viimeisimmässä vuonna 1999 julkaistussa kertomuksessa kaikkien viiden paikan veden laatu täyttää direktiivin vaatimukset. Teollisuustoiminta ei muodosta poikkeusta jäsenvaltioiden velvoitteesta toteuttaa kaikki toimenpiteet laatuvaatimusten noudattamiseksi. Uimavesidirektiivissä on kaksi vaihtoehtoa joko veden laatu on varmistettava myös uusien vaatimusten mukaisesti tai uimaranta on suljettava, toisin sanoen asetetaan virallinen uimakielto. (1) EYVL L 161, 26.6.1999. (2) EYVL L 129, 18.5.1976. (3) EYVL L 31, 5.2.1976.